За гэтыя гады Алена Рыгораўна паспела вывучыць характары і звычкі жыхароў Вялікага Малешава, хаця сама не мясцовая. Родам з Веляміч. Сюды прыйшла пасля заканчэння Ржэўскага медыцынскага вучылішча. Па размеркаванні яна магла трапіць у рускую глыбінку, аднак вярнулася на малую радзіму. Яе адразу паставілі загадчыцай. Аб гэтым ніколі не даводзілася шкадаваць.